Blaze7451/Wiki-th-20250601 huggingface dataset:
สุทธิศักดิ์ สมัครสมาน

จ่าสิบเอก สุทธิศักดิ์ สมัครสมาน เป็นชาวจังหวัดสุรินทร์ แชมป์มวยรอบอีซุซุคัพครั้งที่ 7 นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540 อดีตแชมป์ PABA รุ่นซูเปอร์เฟเธอร์เวท มีสถิติการชกทั้งหมด 7 ครั้ง ชนะ 6 แพ้ 1

**ประวัติ**
สุทธิศักดิ์ ก่อนมาชกมวยสากลสมัครเล่นและมวยสากลอาชีพ เคยชกมวยไทยมาก่อนและเป็นนักมวยไทยชื่อดังใช้ชื่อว่า อนันตศักดิ์ พันธ์ยุทธภูมิ เป็นนักมวยในสังกัดของทรงชัย รัตนสุบรรณ มีฉายาว่า ไอ้ศอกขวานบิน เคยถูกไล่ลงในการชกกับเมืองฟ้าเล็ก เกียรติวิเชียร ในรายการวันสถาปนาสนามมวยเวทีราชดำเนินเมื่อปี พ.ศ. 2541 จากนั้นได้หันมาชกมวยสากลสมัครเล่น ด้วยการเข้าร่วมการแข่งขันมวยสากลสมัครเล่นชิงแชมป์ประเทศไทย ครั้งที่ 60 ในรุ่น 60 กก.คว้าเหรียญเงินจากการชนะสมชาย นักบาลี หลังจากนั้น ลดรุ่นมาชกในรุ่น 57 กก. ปรากฏว่าชกเพียงไม่กี่ครั้งก็ได้ติดทีมทีมชาติ และได้แชมป์ชีเกมส์ติดต่อกันถึง 2 สมัย และส่วนมากจะเป็นการชนะน็อกเสียด้วย เนื่องจากเป็นมวยหมัดหนัก แต่ไม่อาจจะสามารถขึ้นถึงขั้นเป็นทีมชาติชุด A ได้ เนื่องจากทีมชาติชุด A ในรุ่นเฟเธอร์เวท มีสมรักษ์ คำสิงห์ เป็นตัวยืนอยู่ ซึ่งเมื่อชกพิสูจน์ฝีมือกับสมรักษ์ทีไร สุทธิศักดิ์เป็นฝ่ายแพ้ไปถึง 2 ครั้ง 2 ครา เนื่องจากประสบการณ์การชกมวยสากลสมัครเล่นน้อยกว่าและเสียเปรียบด้านความรวดเร็ว
จึงหันมาชกมวยสากลอาชีพกับ ทรงชัยบ็อกซี่งโปรโมชั่น ขึ้นชกครั้งแรก ชนะคะแนนคาร์โล เดลิเกล ที่สงขลา หลังจากนั้นชกชนะคะแนน 4 ครั้งรวด ชึ่งในจำนวนนี้มีมวยอย่างรุดเค คาเคฟเซ่ก่อนจะได้ชิงแชมป์พาบากับจูน พาเดอร์นา ฟิลิปปินส์ ถึงแม้จะถูกนับ 3 ครั้ง แต่สุทธิศักดิ์ใช้ฝีมือที่เหนือกว่าเอาชนะคะแนนไปอย่างหวาดเสียวเล็กน้อย ก่อนที่จะให้จูนพาเดอร์น่าแก้มืออีกครั้ง แต่ด้วยความไม่พร้อมบวกกับสภาพร่างกายไม่สมบูรณ์ ทำให้พ่ายน็อกไปเพียงแค่ยกแรก และแขวนนวมไปเนื่องจากอายุที่มากแล้ว
หลังแขวนนวม สุทธิศักดิ์ได้เป็นหนึ่งในผู้ฝึกสอนของนักมวยสากลสมัครเล่นทีมชาติไทยทั้งชุดชายและหญิง รวมถึงเป็นผู้ฝึกสอนให้แก่เรือหลวง นาวีอันดามัน รองแชมป์มวยรอบแม็กซ์-ซีซูเปอร์ไฟต์ เวทีมวยสยามอ้อมน้อย พ.ศ. 2560 

**เกียรติประวัติ**

**มวยไทย**
 แชมป์มวยรอบอีซุซุคัพครั้งที่ 7 พ.ศ. 2540- นักมวยไทยยอดเยี่ยมสมาคมผู้สื่อข่าวกีฬาแห่งประเทศไทย พ.ศ. 2540

**มวยสากลสมัครเล่น**
 เหรียญทองกีฬาซีเกมส์ครั้งที่ 20 ที่ประเทศบรูไน พ.ศ. 2542- เหรียญทองกีฬาซีเกมส์ครังที่ 21 ที่ประเทศมาเลเซีย พ.ศ. 2544- เหรียญทองกีฬาซีเกมส์ครั้งที่ 22 ที่ประเทศเวียดนาม พ.ศ. 2546

**มวยสากลอาชีพ**
 แชมป์ PABA รุ่นซูเปอร์เฟเธอร์เวท
** ชิง17 พฤศจิกายน 2548 ชนะคะแนน จูน พาเดอร์นา (ฟิลิปปินส์) ที่จังหวัดชัยนาท
** เสียแชมป์ 10 กุมภาพันธ์ 2549 แพ้น็อค จูน พาเดอร์นา (ฟิลิปปินส์) ยก 1 ที่จังหวัดอุบลราชธานี

**ชื่อในการชกมวยไทย**
 อนันตศักดิ์ พันธ์ยุทธภูมิ

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  สถิติการชก date=2015-03-18 - http://tkos.niceboard.com
หมวดหมู่:นักมวยสากลชาวไทยรุ่นซูเปอร์เฟเธอร์เวท
หมวดหมู่:นักมวยสากลสมัครเล่นชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:นักมวยไทยชาวไทย
หมวดหมู่:แชมป์ PABA
หมวดหมู่:ทหารบกชาวไทย
หมวดหมู่:ผู้ฝึกสอนมวยสากล
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดสุรินทร์
มายากล

นักมายากลกำลังเล่นมายากลกับเด็ก
มายากล คือ ศิลปะการแสดง มีลักษณะการแสดงการลวงตาต่อผู้ชมโดยแสดงเหตุการณ์ที่เป็นไปไม่ได้ให้เกิดขึ้น ราวกับว่าผู้แสดงมีเวทมนตร์ การแสดงมายากลนี้มีการแสดงหลากหลาย ไม่ว่าแสดงตามโรงละคร โรงภาพยนตร์ หรือแม้แต่การแสดงตามท้องถนน ผู้แสดงมายากลจะถูกเรียกว่า นักมายากล หรือ มายากร
จุดมุ่งหมายของการแสดงมายากลนั้นใช้เพื่อความบันเทิงและการตื่นตาต่อผู้ชมเป็นหลัก

**ลักษณะของมายากล**
กลแต่ละชนิดอาจจำแนกได้ในหลายหมวดหมู่ ซึ่งโดยทั่วไปลักษณะของมายากล เช่น การเรียกของจากความว่างเปล่า โดยนักมายากลเสกของบางอย่างมาจากเหตุการณ์ที่ไม่น่าเกิดขึ้นจริง เช่น การดึงกระต่ายออกมาจากหมวก หรือการเสกเหรียญมาจากกล่องที่ว่างเปล่า การทำสิ่งของให้หาย เช่น นักมายากลเสกของที่มีอยู่ให้หายไปจากสายตาของผู้ชม ซึ่งมีลักษณะตรงข้ามกับการสร้าง ตัวอย่างเช่นการทำให้ไพ่ในมือที่ถืออยู่หายไป หรือการเสกของใหญ่เช่นเสกเครื่องบินที่อยู่ต่อหน้าผู้ชมให้หายไป โดยนอกจากนี้ก็ยังมีการทำนายจิตใจ หรือการแสดงการเคลื่อนไหวในลักษณะที่แปลก เช่นการลอยกลางอากาศ
มายากลสามารถแบ่งออกได้เป็นประเภทใหญ่ ๆ ได้ 2 ประเภท คือมายากลระยะใกล้ และมายากลระยะไกล

**แหล่งข้อมูลอื่น**
 Boston Public Library.  Magic posters date=2016-01-29 - State Library of Victoria.  Magic and magicians Research Guide-  Science, Math and Magic Books  From the  Rare Book and Special Collections Division at the Library of Congress-  Magic Apparatus  From the  Rare Book and Special Collections Division at the Library of Congress
หมวดหมู่:ศิลปะการแสดง
ISO 3166-2:JP

ISO 3166-2:JP เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศญี่ปุ่น ซึ่งทั้งหมดจะแทนรายชื่อทั้ง 47 จังหวัด (prefecture)

**รายชื่อรหัส**

**ดูเพิ่ม**
 ISO 3166-2- ISO 3166-1

**แหล่งข้อมูลอื่น**
  ระบบค้นหาออนไลน์ของไอเอสโอ: JP -  จังหวัดของญี่ปุ่น, Statoids.com 
3166-2
หมวดหมู่:ประเทศญี่ปุ่น
โตเกียว (แก้ความกำกวม)

โตเกียว อาจหมายถึง- เขตอภิมหานครโตเกียว (โทเกียว ไดโตะชิ เก็ง) ชื่อเรียกมหานครโตเกียวและปริมณฑล- มหานครโตเกียว (โทเกียว-โตะ) เมืองหลวงของประเทศญี่ปุ่น - นครโตเกียว (โทเกียว-ชิ) เขตการปกครองของโตเกียวในอดีต (ระหว่าง 1 พฤษภาคม ค.ศ. 1889 - 1 กรกฎาคม ค.ศ. 1943) เป็นเมืองเอกของโตเกียวฟุ- โตเกียวฟุ (東京府) เขตการปกครองของโตเกียวในอดีต มีฐานะเทียบเท่ามหานครโตเกียวในปัจจุบัน (ระหว่าง ค.ศ. 1868 - ค.ศ. 1943)- มหาวิทยาลัยโตเกียว - ขนมโตเกียว
วัดถ้ำพระพุทธ

วัดถ้ำพระพุทธ อำเภอรัษฎา จังหวัดตรัง 
วัดถ้ำพระพุทธ เดิมชื่อ วัดถ้ำพระ ตั้งอยู่ เลขที่ 5/1 บ้านถ้ำพระ หมู่ที่ 6 ตำบลหนองบัว อำเภอรัษฎา จังหวัดตรัง สังกัดคณะสงฆ์ มหานิกาย มีที่ดินทั้งวัดเนื้อที่ 84 ไร่ 60 ตารางวา 
เดิมมีพระพุทธไสยาสน์ และพระพุทธรูปจำนวนมากอยู่ภายในถ้ำ
พ.ศ. 2374 สร้างวัดถ้ำพระพุทธ เดิมชื่อ วัดถ้ำพระเป็นถ้ำในภูเขาหินปูนและหินแกรนิต 
พ.ศ. 2464 จึงได้เป็นชื่อวัดถ้ำพระ เป็น วัดถ้ำพุทธ
ภายในวัดถ้ำพระพุทธได้พบภาชนะดินเผา เปลือกหอย และกระดูกบางชิ้นส่วนปะปนอยู่ในเนื้อดิน
พ.ศ. 2550 มีพระสงฆ์จำพรรษา

**อ้างอิง **
 http://www.siamsouth.com/tuad.htm date=2008-01-02 - http://www.geocities.com/misternut1981/watpakoe.htmfix-attempted=yes 
ถ
หมวดหมู่:โบราณสถานในจังหวัดตรัง
หมวดหมู่:อำเภอรัษฎา
หมวดหมู่:นักจัดรายการวิทยุ

สำหรับดีเจคลับ ดีเจเปิดแผ่น ดูเพิ่มที่ :หมวดหมู่:ดีเจ
จัดรายการวิทยุ
หมวดหมู่:วิทยุ
หมวดหมู่:บุคคลวงการบันเทิง
แม่แบบ:มหาวิทยาลัยศรีนครินทรวิโรฒ

หมวดหมู่:กล่องนำทางสถานศึกษาไทย
หมวดหมู่:แม่แบบมหาวิทยาลัยศรีนครินทรวิโรฒ
แมงมุมลายตัวนั้น

แมงมุมลายตัวนั้น เป็นเพลงสำหรับเด็ก สันนิษฐานว่าแปลมาจากเพลงภาษาอังกฤษ "Itsy Bitsy Spider"
เพลง "แมงมุมลาย" นี้ ได้ยินครั้งแรกในโรงเรียนอนุบาลในช่วงปี 2517 
ครูอนุบาลในโรงเรียนอนุบาลสอนนักเรียนให้ร้องตาม

**เนื้อเพลง**
แมงมุมลายตัวนั้น ฉันเห็นมันซมซานเหลือทน
วันหนึ่งมันถูกฝน ไหลหล่นจากบนหลังคา
พระอาทิตย์ส่องแสง น้ำแห้งเหือดไปลับตา
มันรีบไต่ขึ้นฝา หันหลังมาทำตาลุกวาว


**เนื้อเพลงอีกแบบ**
แมงมุมลายตัวนั้น ฉันเห็นมัน อยู่บนหลังคา 
วันหนึ่งมันถูกฝน ไหลหล่นจากบนหลังคา
พระอาทิตย์ส่องแสง น้ำแห้งเหือดไปลับตา
มันรีบไต่ขึ้นฝา หันหลังมาทำตาลุกวาว
 หมวดหมู่:เพลงกล่อมเด็ก  หมวดหมู่:เพลงหลายภาษา
กุมภาพันธ์ พ.ศ. 2550

กุมภาพันธ์ พ.ศ. 2550 เป็นเดือนที่สองของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันพุธ
หมวดหมู่:กุมภาพันธ์
*2550-02
กองทัพมืดมฤตยูเงียบ

โลโก้ภาพยนตร์
กองทัพมืดมฤตยูเงียบ (Alone in the Dark) เป็นภาพยนตร์ฉายในปี ค.ศ. 2005 สร้างจากเกมชื่อเดียวกัน กำกับโดย Uwe Boll ภาพยนตร์เรื่องนี้ใช้ทุนสร้าง 20 ล้านเหรียญ แต่ทำรายได้ไปเพียง 2,834,421 เหรียญเท่านั้น
ฉายในประเทศไทยในชื่อของ กองทัพมืดมฤตยูเงียบ ลิขสิทธิ์ดีวีดีและวีซีดีในประเทศไทยเป็นของบริษัท EVS Home Entertainment

**นักแสดงนำ**
 Christian Slater — Edward Carnby- Tara Reid — Aline Cedrac- Stephen Dorff — Commander Burke- Will Sanderson — Agent Miles- Françoise Yip — Agent Cheung

**รางวัล**
Alone in the Dark ได้รับสองรางวัลจาก Golden Raspberry Awards ในปี 2005 ได้แก่- ผู้กำกับยอดแย่ (Uwe Boll)- นักแสดงนำหญิงยอดแย่ (Tara Reid)

**แหล่งข้อมูลอื่น**
  เว็บไซต์อย่างเป็นทางการ -  Alone in the Dark ที่ Internet Movie Database -  Alone in the Dark ที่ Rotten Tomatoes (ให้คะแนน 1%) -  Alone in the Dark date=2007-01-06  ที่ Metacritic (ให้คะแนน 9%) 
หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์ที่สร้างจากเกม
หมวดหมู่:ภาพยนตร์อเมริกัน
หมวดหมู่:ภาพยนตร์ที่กำกับโดย อูเว่ โบลล์
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์เยอรมัน
ฝายแม้ว

ฝายแม้ว หรือ เช็คแดม (check dam) เป็นเขื่อนหรือฝายขนาดเล็กชะลอน้ำกึ่งถาวรประเภทหนึ่ง ฝายแม้วเป็นชื่อเรียกโครงการตามแนวพระราชดำริ เกี่ยวกับวิศวกรรมแบบพื้นบ้าน ฝายแม้วเป็นฝายชะลอน้ำกึ่งถาวรประเภทหนึ่ง ประเภทเดียวกับฝายคอกหมู โดยใช้วัสดุที่หาได้ง่ายในท้องถิ่น เช่นกิ่งไม้ ก้อนหิน เพื่อกั้นชะลอน้ำในลำธาร หรือทางน้ำเล็กๆ ให้ไหลช้าลง และขังอยู่ในพื้นที่นานพอที่จะพื้นที่รอบๆจะได้ดูดซึมไปใช้ เป็นการฟื้นฟูพื้นที่ป่าเสื่อมโทรมให้เกิดความชุ่มชื้นมากพอที่จะพัฒนาการเป็นป่าสมบูรณ์ขึ้นได้ ฝายแม้วยังอาจใช้เพื่อการทดน้ำ ให้มีระดับสูงพอที่จะดึงน้ำไปใช้ในคลองส่งน้ำได้ในฤดูแล้ง โครงการตามแนวพระราชดำรินี้ได้มีการทดลองใช้ที่โครงการห้วยฮ่องไคร้ จังหวัดเชียงใหม่ และประสบผลสำเร็จจนเป็นตัวอย่างให้กับโครงการอื่น ๆ ต่อมา
ฝายแม้วยังถูกเรียกว่า ฝายชะลอน้ำ อีกด้วย

**อ้างอิง**
  ฝายแม้ว date=2010-12-25  สำนักอนุรักษ์และจัดการต้นน้ำ กรมอุทยานแห่งชาติ สัตว์ป่า และพันธุ์พืช
หมวดหมู่:ภูมิทัศน์
หมวดหมู่:โครงการอันเนื่องมาจากพระราชดำริ
ภาวะเศรษฐกิจตกต่ำครั้งใหญ่

ไฟล์:Lange-MigrantMother02.jpg|thumb|ไมแกรนต์มาเตอร์ ภาพถ่ายโดย Dorothea Lange
ไฟล์:Crowd outside nyse.jpg|thumb|ความวุ่นวายในนิวยอร์ก ประเทศสหรัฐอเมริกา หลังจากเหตุการณ์ตลาดหลักทรัพย์วอลล์สตรีทล่ม 
ภาวะเศรษฐกิจตกต่ำครั้งใหญ่ (Great Depression) เป็นภาวะช็อกทางเศรษฐกิจที่ส่งผลกระทบต่อประเทศส่วนใหญ่ทั่วโลก เป็นช่วงเวลาที่เศรษฐกิจตกต่ำอย่างเห็นได้ชัดหลังจากราคาหุ้นในสหรัฐอเมริการ่วงลงอย่างมาก โรคระบาดทางการเงินเริ่มขึ้นในราวเดือนกันยายนและนำไปสู่การพังทลายของตลาดหุ้นวอลล์สตรีทในวันที่ 24 ตุลาคม (พฤหัสทมิฬ)
อย่างไรก็ตาม การฟื้นตัวทางเศรษฐกิจที่เกิดขึ้นก็เป็นระยะเวลาอันสั้น ทั้งนี้เพราะการขยายตัวอย่างรวดเร็วของตลาดหุ้นในสหรัฐอเมริกาเป็นเพียงการสร้างภาพแก่นักลงทุนในแต่ละปีหุ้นมีราคาสูงขึ้นประมาณร้อยละ 22 ดัชนีหุ้นสามัญเพิ่มขึ้นจาก 100 ใน ค.ศ. 1926 เป็น 225 ใน ค.ศ. 1929 ทำให้คนหันมาลงทุนในตลาดหุ้นมาก เพราะหวังผลกำไรในระยะเวลาอันสั้นแต่เมื่อเศรษฐกิจของประเทศเริ่มประสบปัญหาเพราะราคาสินค้าเกษตรตกต่ำลง การกู้ยืมมีมากและอัตราดอกเบี้ยสูงขึ้นทำให้ต้นทุนการผลิตสูงขึ้น ความต้องการในสินค้าเริ่มลดลงจนทำให้ผู้ประกอบการงดลงทุนเพราะเกรงว่าสินค้าที่ผลิตจะจำหน่ายไม่หมด
ตั้งแต่ ค.ศ. 1925 เป็นต้นมา ราคาหุ้นจึงแกว่งตัวขึ้น ๆ ลง ๆ อย่างรุนแรง นักธุรกิจและธนาคารซึ่งไม่มั่นใจในตลาดหุ้นจึงพยายามเรียกคืนหนี้สินที่ปล่อยกู้ไปราคาหุ้นจึงดิ่งลงเรื่อย ๆ จนตลาดหุ้นที่วอลสตรีท นครนิวยอร์ก ล้มลงเมื่อวันอังคารที่ 29 ตุลาคม ค.ศ. 1929 เหตุการณ์ดังกล่าวต่อมาเรียกว่าอังคารทมิฬ (Black Tuesday) ความเสียหายทางการเงินครั้งนี้ไม่เพียงทำให้เกิดหนี้เสียจำนวนมากจนธนาคารหลายพันแห่งต้องล้มลงและมูลค่าความเสียหายมากกว่า 30,000 ล้านดอลลาร์ แต่ยังนำไปสู่ภาวะเศรษฐกิจตกต่ำครั้งใหญ่ของสหรัฐอเมริกาและขยายตัวไปยังประเทศต่าง ๆ ทั่วโลกอย่างรวดเร็วภายในเวลาอั้นสั้น

**ดูเพิ่ม**
 เหตุการณ์ตลาดหลักทรัพย์วอลล์สตรีทตก ค.ศ. 1929

**อ้างอิง**
หมวดหมู่:วิกฤตการณ์การเงิน
โอเมกา เชนรง

โอเมก้าเชนรง ตัวละครจากการ์ตูนชุดเรื่องดราก้อนบอล เป็นดราก้อนบอลลูกที่1มีพลังที่แข็งแกร่งมากสามารถรวมร่างดราก้อนบอลทั้ง6ลูกมารวมกันสุดท้ายด้วยแรงกำลังของฟรีเซอร์ซึ่งมาจากนรกได้รวมร่างเข้ากับโงกุนจึงให้ทั้งโลกต่างๆมารวมพลังกันโดยใช้ลูกบอลเก็งกิกำจัดโอเมก้าเซนรอนได้ในที่สุดโอเมก้าเชนรงได้สูญสายไป 
หมวดหมู่:ตัวละครในดราก้อนบอล
หมวดหมู่:ตัวละครในบันเทิงคดีที่มีการผสานรวมกัน
หมวดหมู่:ตัวร้ายที่มีพลังพิเศษในอนิเมะและมังงะ
หมวดหมู่:ตัวละครชายในอนิเมะและมังงะ
ISO 3166-2:MN

ISO 3166-2:MN เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศมองโกเลีย ซึ่งทั้งหมดจะแทนรายชื่อทั้ง 21 จังหวัด (aymag) และเทศบาลนครอูลานบาตาร์ (Ulaanbaatar)

**รายชื่อรหัส**

**ดูเพิ่ม**
 ISO 3166-2- ISO 3166-1

**แหล่งข้อมูลอื่น**
  ระบบค้นหาออนไลน์ของไอเอสโอ: MN -  จังหวัดของมองโกเลีย, Statoids.com 
3166-2
หมวดหมู่:ประเทศมองโกเลีย
ISO 3166-2:AU

ISO 3166-2:AU เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศออสเตรเลีย ซึ่งทั้งหมดจะแทนรายชื่อทั้ง 6 รัฐ (state) และ 3 ดินแดน (territory)

**รายชื่อรหัส**

**ดูเพิ่ม**
 ISO 3166-2- ISO 3166-1

**แหล่งข้อมูลอื่น**
  ระบบค้นหาออนไลน์ของไอเอสโอ: AU -  รัฐของออสเตรเลีย, Statoids.com 
3166-2
หมวดหมู่:ประเทศออสเตรเลีย
อากิระ คามิยะ

อากิระ คามิยะ (Kamiya Akira) เป็นนักพากย์ชายชาวญี่ปุ่น เกิดเมื่อวันที่ 18 กันยายน พ.ศ. 2489 ที่เมืองโยโกฮามะ จังหวัดคานางาวะ ประเทศญี่ปุ่น สังกัดค่ายซาเอบะโชจิ (อดีตเคยสังกัด เธียเตอร์ เอคโค่ และ อาโอนิ โปรดักชัน) เริ่มเข้าวงการตั้งแต่ปี พ.ศ. 2513 ผลงานการพากย์ที่โดดเด่นคือ เคนชิโร่ (ฤทธิ์หมัดดาวเหนือ), คินนิคุ ซุงุรุ (คินนิคุแมน), ซาเอบะ เรียว (ซิตี้ฮันเตอร์) และ โมริ โคโกโร่ (ยอดนักสืบจิ๋วโคนัน) 

**ผลงาน**

**แอนิเมชัน**
 กัปตันเฮอร์ล็อก รับบทเป็น ไดบะ ทาดาชิ- เรือรบยามาโต้ รับบทเป็น คาโต้ ซาบุโร่- คิง อาเธอร์ กับ อัศวินโต๊ะกลม รับบทเป็น คิง อาเธอร์- วาคุเซโรโบ ดันการ์ด A รับบทเป็น อิจิมอนจิ ทาคุมะ- ยูฉะ ไรดีน รับบทเป็น ฮิบิกิ อากิระ- เก็ตเตอร์โรโบ รับบทเป็น นางาเระ เรียวมะ- ไดมอสยอดขุนพล รับบทเป็น ริวซากิ คาซึยะ- อิกโคคุ บ้านพักหรรษา รับบทเป็น มิทากะ ชุน- ลามู ทรามวัยจากต่างดาว รับบทเป็น เม็นโด ชูทาโร่- มาครอส รับบทเป็น รอย ฟ็อกเกอร์- คินนิคุแมน รับบทเป็น คินนิคุ ซุงุรุ- ฤทธิ์หมัดดาวเหนือ รับบทเป็น เคนชิโร่- เซนต์เซย่า รับบทเป็น เปอร์ซีอุส อาร์กอร์, ดูเบ ซิกฟรีด- ซิตี้ฮันเตอร์ รับบทเป็น ซาเอบะ เรียว- ฮาจาไทเซ ดันไกโอ รับบทเป็น รอล แครน - ยาวาระ สาวน้อยยอดยูโด รับบทเป็น คาซามัตสึริ ชินโนะสุเกะ- บันทึกสงครามเกาะโลดอส (OVA) รับบทเป็น อาชูรัม- ดราก้อนบอล Z ภาคพิเศษ รับบทเป็น กาลิคจูเนียร์- เซเลอร์มูน S รับบทเป็น โทโมเอะ โซอิจิ- ยอดนักสืบจิ๋วโคนัน รับบทเป็น โมริ โคโกโร่- แองเจิลฮาร์ท รับบทเป็น ซาเอบะ เรียว

**เกม**
 ซุปเปอร์โรบ็อตไทเซ็น รับบทเป็น นางาเระ เรียวมะ, ริวซากิ คาซึยะ, รอย ฟ็อกเกอร์, ฮิบิกิ อากิระ- แลงกริซเซอร์ 3 รับบทเป็น ดีฮาร์ท เคลาส์- ซากุระไทเซ็น 2 รับบทเป็น เคียวโงคุ เคโงะ- คิงดอมฮารตส์ รับบทเป็น เอียโก (จาก อาละดิน)

**ภาพยนตร์ต่างประเทศ**
 007 Goldeneye พากย์เสียงของ เจมส์ บอนด์ (เพียร์ซ บรอสแนน)- 007 Tomorrow Never Dies พากย์เสียงของ เจมส์ บอนด์ (เพียร์ซ บรอสแนน) - Face/Off พากย์เสียงของ  ฌอน อาร์เชอร์ (จอห์น ทราโวลต้า)

**อ้างอิง**
 http://sdb.noppo.com/akira_k.htm date=2007-02-20 - http://www.animenewsnetwork.com/encyclopedia/people.php?id=1583

**แหล่งข้อมูลอื่น**
   เว็บไซต์ต้นสังกัด (ซาเอบะโชจิ) -   เว็บไซต์ อากิระ คามิยะ แฟนคลับ AKKIE CLUBfix-attempted=yes  
หมวดหมู่:นักพากย์ชายชาวญี่ปุ่น
หมวดหมู่:บุคคลจากโยโกฮามะ
มัฟฟินอังกฤษ

มัฟฟินอังกฤษ
มัฟฟินอังกฤษ (English muffin) เป็นขนมปังหมักยีสต์ รูปร่างกลม ผสมเนยและนม มักรับประทานเป็นอาหารเช้าในสหรัฐอเมริกาและแคนาดา แม้จะมีชื่อว่ามัฟฟินอังกฤษ แต่ในอังกฤษกลับไม่นิยมรับประทานเท่าในอเมริกาเหนือ และคำว่า "มัฟฟิน" ในอังกฤษก็หมายถึง ขนมปังอบที่มักใส่ช็อคโกแลตหรือบลูเบอร์รี่ ซึ่งเป็นความหมายเดียวกับที่ใช้ในสหรัฐ

**วิธีทำ**
การทำมัฟฟินอังกฤษจะทำด้วยกระทะก้นแบนสำหรับปิ้ง ซึ่งด้านที่สุกก่อนของมัฟฟินจะบางและแข็งกว่าอีกด้านหนึ่ง การทำให้สุกบนกระทะก้นแบนนี้จะทำให้เกิดฟองเป็นรูพรุน มัฟฟินอังกฤษมักจะมีขอบรอบวงเป็นสีขาวและมีผงแป้งอยู่รอบนอกเล็กน้อย
มัฟฟินอังกฤษสามารถใช้ส้อมหั่นได้ ซึ่งช่วยให้คงรูปอยู่ได้ดีกว่าใช้มีดหั่น ส่วนที่หั่นครึ่งทั้งสองส่วนมักจะนำไปปิ้งบนเตาอีกครั้ง แล้วรับประทานกับเนยหรือแยม
หมวดหมู่:ขนมปังสหราชอาณาจักร
หมวดหมู่:อาหารเช้า
ครัมเป็ต

ครัมเป็ตร้อนๆทาเนย
ครัมเป็ต (Crumpet) เป็นเค้กที่ทำมาจากแป้งหรือมันฝรั่งหมักกับยีสต์ นิยมรับประทานกันทั่วไปในสหราชอาณาจักร มีรูปร่างกลม มีรูพรุนจากฟองอากาศเล็กน้อย กลิ่นหอมอ่อนๆ มักรับประทานขณะร้อนๆ พร้อมกับทาเนย ซึ่งด้านนอกจะยังคงกรอบ ขณะที่ด้านในจะนุ่ม ถือว่าเป็นอาหารมื้อเช้าของชาวอังกฤษทั่วไป
หมวดหมู่:ขนมปังสหราชอาณาจักร
หมวดหมู่:อาหารเช้า
มาร์ชแมลโลว์

ภาพมาร์ชแมลโลว์สีชมพู แม้ว่าสีเดิมของมาร์ชแมลโลว์จะเป็นสีขาว แต่ก็มักจะผสมสีอื่นเพิ่มเข้าไปด้วย
มาร์ชแมลโลว์ (marshmallow) เป็นขนมหวานชนิดหนึ่ง ซึ่งในปัจจุบันมักทำมาจากน้ำตาล, น้ำ และเจลาติน และจะนำมาตีให้ผสมเป็นเนื้อเดียวกัน จากนั้นจะนำมาปั้นเป็นรูปทรงกระบอกขนาดเล็ก และเคลือบด้วยแป้งข้าวโพด สูตรมาร์ชแมลโลว์บางสูตรเรียกว่าไข่ ส่วนขนมในปัจจุบันทำมาจากต้นมาร์ชแมลโลว์ (Althaea officinalis)
มาร์ชแมลโลว์ในปัจจุบันพัฒนามาจากขนมหวานในสมัยอียิปต์โบราณ  ซึ่งใช้สารสกัดจากรากของต้นมาร์ชแมลโลว์ (Althaea officinalis) พืชสมุนไพรพื้นเมืองแอฟริกา ผสมกับถั่วและน้ำผึ้ง ส่วนสูตรมาร์ชแมลโลว์แบบในปัจจุบัน คิดค้นโดยอียิปต์โบราณ โดยใช้เจลาติน ไข่ขาว และน้ำเชื่อมข้าวโพดแทน

**ประวัติ**
ต้นมาร์ชแมลโลว์ (Althaea officinalis)
คำว่า มาร์ชแมลโลว์ มาจากชื่อของต้นมาร์ชแมลโลว์ (Althaea officinalis) ซึ่งเป็นพันธุ์ของสมุนไพรพื้นเมืองในบางพื้นที่ของยุโรป, แอฟริกาเหนือ และ เอเชีย

**มาร์ชแมลโลว์ปิ้ง**
มาร์ชแมลโลว์ที่ถูกปิ้งบนไฟ
การปิ้งมาร์ชแมลโลว์
ธรรมเนียมปฏิบัติในการตั้งแคมป์หรือการจัดกิจกรรมที่สวนหลังบ้านเป็นที่นิยมในสหราชอาณาจักร, อเมริกาเหนือ, นิวซีแลนด์ และ ออสเตรเลีย คือการปิ้งมาร์ชแมลโลว์ จากแคมป์ไฟ หรือไฟจากที่อื่นๆ โดยมาร์ชแมลโลว์จะถูกวางไว้อยู่ที่ปลายแท่งไม้ หรือ เสียบไว้ และจะต้องถือไว้อย่างระมัดระวังบนไฟ

**อ้างอิง**
หมวดหมู่:ขนมหวาน
การกีดกันทางสังคม

การกีดกันทางสังคม (social exclusion) เป็นการขัดขวางทางสังคมและขับออกไปสุดขอบของสังคม คำนี้ใช้กันแพร่หลายในทวีปยุโรปและใช้ครั้งแรกในประเทศฝรั่งเศส มีการใช้ในหลายสาขาวิชารวมทั้งการศึกษา สังคมวิทยา จิตวิทยา รัฐศาสตร์และเศรษฐศาสตร์
การกีดกันทางสังคมเป็นกระบวนการซึ่งปัจเจกบุคคลหรือทั้งชุมชนถูกสกัดกั้น (หรือปฏิเสธการเข้าถึงอย่างเต็มที่)ซึ่งสิทธิ โอกาสและทรัพยากรต่าง ๆ อย่างเป็นระบบ ซึ่งสมาชิกของกลุ่มอื่นเข้าถึงได้เป็นปกติ และเป็นมูลฐานของบูรณาการทางสังคมในกลุ่มจำเพาะนั้น (เช่น ที่อยู่อาศัย การจ้างงาน การสาธารณสุข การร่วมมือของพลเมือง การมีส่วนร่วมในระบอบประชาธิปไตยและกระบวนการทางกฎหมาย) บุคคลที่ถูกกีดกันทางสังคมอาจเรียกว่า "ผู้ที่ถูกสังคมปฏิเสธ" (marginal people; marginalisation)
การตีตัวออกห่าง หรือการถอนสิทธิพิเศษอันเป็นผลจากการกีดกันทางสังคม สามารถเชื่อมโยงกับชนชั้นทางสังคม สถานะการศึกษา ความสัมพันธ์ในวัยเยาว์ มาตรฐานการครองชีพหรือทางเลือกส่วนบุคคลตามสมัยนิยมของบุคคล รูปแบบการเลือกปฏิบัติที่เป็นการกีดกันนี้ยังอาจใช้กับบุคคลที่มีความพิการ ชนกลุ่มน้อย กลุ่ม LGBT ผู้ใช้สารเสพติด ผู้ที่ถูกปล่อยให้สถาบันดูแล (institutional care leaver) ผู้สูงอายุและเยาวชน ผู้ที่ดูเบี่ยงเบนไปจากบรรทัดฐานที่ประชากรรับรู้อาจถูกกีดกันทางสังคมไม่ว่าชัดเจนหรือไม่
ผลของการกีดกันทางสังคมคือ ปัจเจกบุคคลหรือชุมชนที่ได้รับผลกระทบนั้นถูกขัดขวางจากการมีส่วนร่วมอย่างเต็มที่ในชีวิตเศรษฐกิจ สังคมและการเมืองของสังคมที่ตนอาศัยอยู่

**อ้างอิง**

**แหล่งข้อมูลอื่น**
  วิถีชีวิตเด็กชายขอบ... ภายใต้การพัฒนาของมูลนิธิรักษ์ไทย date=2007-09-28 
หมวดหมู่:ปรัชญาสังคม
หมวดหมู่:ปรัชญาการเมือง
หมวดหมู่:คำศัพท์สังคมวิทยา
หมวดหมู่:ความเหลื่อมล้ำทางสังคม
หมวดหมู่:ปัญหาสังคม
หมวดหมู่:การปฏิเสธสังคม
หมวดหมู่:การแบ่งแยก
พอลแซ็ธ

ชายหาดช่วงฤดูท่องเที่ยว เดือนกรกฎาคม ปี 2006
ไฟล์:Polzeath_beach.jpg|thumb|right|250px|ทิวทัศน์ของชายหาดที่มองออกไปเห็นแหลม Pentire
อาทิตย์ตกเหนือเกาะ Newlands
ทิวทัศน์ของชายหาด มองจากนิวพอลแซ็ธ
พอลแซ็ธ (Polzeath) เป็นหมู่บ้านเล็กๆ ตั้งอยู่บนชายฝั่งทิศเหนือของมณฑลคอร์นวอลล์ สหราชอาณาจักร เป็นสถานที่ที่ดีมากสำหรับการฝึกหัดโต้คลื่น เพราะมีคลื่นซัดเข้ามาจากมหาสมุทรแอตแลนติก มียามชายฝั่งคอยเฝ้าระวังในเวลากลางวัน บางครั้งอาจพบเห็นปลาโลมาได้ และรอบๆชายฝั่งก็เป็นแหล่งอาศัยของนกชายฝั่งหลายชนิด
ชายหาดของหมู่บ้านจะจมอยู่ใต้น้ำทั้งหมดเวลาน้ำขึ้นสูง รวมทั้งที่จอดรถด้วยเช่นกัน แต่ก็จะเกิดขึ้นเฉพาะเวลาที่น้ำทะเลหนุนสูงเท่านั้น
ในหมู่บ้านมีร้านค้าท้องถิ่นมากมาย ซึ่งมีทุกสิ่งที่จำเป็นสำหรับการพักผ่อนในวันหยุด และยังมีผับ คาเฟ่ และภัตตาคารอยู่อีกจำนวนหนึ่งด้วย
หมวดหมู่:สหราชอาณาจักร
ป้ายหยุดรถไฟยมราช

ป้ายหยุดรถไฟยมราช หรือ ที่หยุดรถไฟยมราช เป็นป้ายหยุดรถไฟของการรถไฟแห่งประเทศไทย ตั้งอยู่บริเวณห้าแยกยมราช ตั้งอยู่บนเส้นแบ่งเขตของ 4 แขวง 2 เขต ได้แก่ แขวงสี่แยกมหานาค แขวงสวนจิตรลดา ของเขตดุสิต และแขวงถนนเพชรบุรี แขวงทุ่งพญาไท ของเขตราชเทวี เป็นป้ายหยุดรถที่รถไฟทุกขบวนที่จะเดินทางเข้า-ออกสถานีกรุงเทพ เพื่อรอให้เครื่องกั้นถนนลงมากั้นรถยนต์ (ด้วยการควบคุมของเจ้าหน้าที่หอประแจจิตรลดา) เนื่องด้วยห้าแยกยมราชเป็นจุดที่มีการจราจรหนาแน่นมาก และเป็นอีกสาเหตุหนึ่งที่ทำให้ขบวนรถส่วนใหญ่ล่าช้ากว่าเวลาที่กำหนด
ในปี พ.ศ. 2560 ป้ายหยุดรถไฟยมราชได้เป็นหนึ่งในสถานที่ให้บริการรับ-ส่งประชาชนที่เดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร

**ตารางการเดินรถ**
โดยปกติแล้วขบวนรถที่จอดรับ-ส่งผู้โดยสารที่ป้ายหยุดรถยมราชตามตารางการเดินรถแล้วมีเพียง 2 ขบวนเท่านั้น

**เที่ยวล่อง**

**เที่ยวขึ้น**

**อ้างอิง**

**แหล่งข้อมูลอื่น**
 การรถไฟแห่งประเทศไทย (รฟท.) http://www.railway.co.th/ date=2006-10-10 
*100.521382
ยมราช
ยมราช
ยมราช
ยมราช
ไทรทัน (ดาวบริวาร)

ไทรทัน
ไทรทัน (Triton) เป็นดาวบริวารที่ใหญ่ที่สุดของดาวเนปจูน เป็นสถานที่เพียงหนึ่งในสี่แห่งในระบบสุริยะ ที่มีก๊าซไนโตรเจนในบรรยากาศ นอกเหนือจากโลก, ดาวบริวารไททัน (Titan Moon) ของดาวเสาร์ และดาวพลูโต
ไทรทันมีขนาดเส้นผ่าศูนย์กลาง 2,707 ก.ม. มีอุณหภูมิพื้นผิวประมาณ -235 องศาเซลเซียส (35 เคลวิน) สภาพภูมิประเทศเป็นหุบเหวและร่องลึกมากมาย เนื่องจากอุณหภูมิที่ต่ำทำให้เกิดน้ำแข็ง และน้ำแข็งละลายกลับไปกลับมาซ้ำแล้วซ้ำเล่า นอกจากนั้นยังมีภูเขาไฟน้ำแข็ง (cryovolcanos) ที่พ่นน้ำพุแรงดันสูง ประกอบด้วยไนโตรเจนเหลว มีเทนแข็ง และฝุ่นที่เย็นจัดขึ้นไปกว่า 8 กิโลเมตร เหนือพื้นผิวของดาวบริวาร
ลักษณะพื้นผิวดาวบริวารจะแวววาวจากหินแข็ง โดยมีส่วนผสมด้วยละอองอนุภาคสีดำขนาดเล็ก ถูกหุ้มด้วยผลึกน้ำแข็ง (เกิดจาก Ice carbonaceous) มีส่วนประกอบของก๊าซคาร์บอนไดออกไซด์ ไนโตรเจน และแก๊สมีเทน ฟุ้งกระจายเป็นหมอกบางๆ เหนือพื้น โดยมีน้ำแข็งทั้งหมดประมาณ 25% 
ไทรทันเป็นวัตถุแถบไคเปอร์ (Kuiper Belt Object) มีถิ่นกำเนิดอยู่บริเวณขอบของระบบสุริยะ เลยวงโคจรของดาวพลูโต ออกไปและถูกดาวเนปจูนดูดจับเข้ามาเป็นบริวาร รูปทรงสัณฐานของไทรทันที่สังเกตเห็น จะมีแนวเฉดฟ้าอ่อนจาก Nitrogen ice เช่นเดียวกับไอของน้ำแข็งแห้ง

**อ้างอิง**

**แหล่งข้อมูลอื่น**
  ไทรทัน date=2011-02-19  จาก  โครงการสำรวจระบบสุริยะขององค์การนาซา
หมวดหมู่:ดาวบริวารของดาวเนปจูน
หมวดหมู่:วัตถุทางดาราศาสตร์ที่ค้นพบในปี พ.ศ. 2389
ซามูเอล เอฟ. บี. มอร์ส

ซามูเอล เอฟ. บี. มอร์ส
ซามูเอล ฟินเลย์ บรีส มอร์ส (Samuel Finley Breese Morse – 27 เมษายน พ.ศ. 2334 – 2 เมษายน พ.ศ. 2415) เป็นนักประดิษฐ์รหัสมอร์ส (Morse Code) และจิตรกรเขียนภาพคนและภาพทิวทัศน์ฉากประวัติศาสตร์ชาวอเมริกัน

**ชีวิตในวัยเยาว์**
ซามูเอล มอร์ส เกิดที่เมืองชาลส์ทาวน์ รัฐแมสซาชูเซตส์ เป็นบุตรคนแรกของพระนักภูมิศาสตร์ชื่อ เจไดดิอาห์ มอร์สและอลิซาเบท แอนน์ บรีส มอร์ส หลังจากได้เข้าเรียนที่ฟิลลิปส์อคาเดมีในวัยเด็ก ก็ได้เข้าเรียนระดับมหาวิทยาลัยเมื่ออายุเพียง 14 ปี มอร์สมีความสนใจและทุ่มเทชีวิตทางศิลปะ และได้เป็นลูกศิษย์ของ วอชิงตัน อาลสตัน จิตรกรอเมริกันผู้มีชื่อเสียง เมื่อเข้าเรียนที่มหาวิทยาลัยเยล มอร์สได้เข้าฟังการบรรยายเกี่ยวกับไฟฟ้าโดยเบนจามิน ซิลลิแมนและเจอเรเมียห์ เดย์ ในขณะเดียวกับก็เขียนภาพจิตรกรรมเพื่อนำเงินมาส่งเสียตัวเอง มอร์สจบการศึกษาจากมหาวิทยาลัยเยลเมื่อ พ.ศ. 2353 และได้เป็นผู้ติดตามอาลสตันไปท่องยุโรปในปีถัดมา

**ชีวิตในวัยต่อมา**
ในปี พ.ศ. 2382 มอร์สได้ตีพิมพ์เอกสารเกี่ยวกับการถ่ายภาพดาแกโรไทป์ (daguerreotype) ที่คิดขึ้นโดยหลุยส์ ดาแกร์ ที่เป็นการเขียนโดยคนอเมริกันชิ้นแรกโดยตีพิมพ์จากประเทศฝรั่งเศส 
ในปี พ.ศ. 2393 มอร์สได้เดินทางไปโคเปนเฮเกนเพื่อเยี่ยมชมพิพิธภัณฑ์ธอร์วาลด์เซน ที่ซึ่งมีสุสานของประติมากรอยู่ภายในบริเวณคอร์ทกลาง มอร์ส์ได้เข้าเฝ้าพระเจ้าเฟรเดอริกที่ 7 และรับพระราชทานเครื่องราชอิสริยาภรณ์ชั้นแดนเนบรอกของเดนมาร์ก ซึ่งมอร์สได้กราบทูลให้ทรงทราบว่าประสงค์จะถวายภาพเขียนที่เขียนเมื่อ พ.ศ. 2373 แด่พระองค์ ปัจจุบันภาพเขียนนี้เป็นสมบัติของพระนางมากาเร๊ต ที่ 2 แห่งเดนมาร์ก
ในช่วงระหว่างปี พ.ศ. 2403 - พ.ศ. 2413 มอร์สมีชื่อเสียงในด้านการเป็นผู้สนับสนุนการมีทาสของอเมริการซึ่งมอร์สได้เขียนเหตุผลตอนหนึ่งไว้ในหนังสือของเขาว่า
ครั้งหนึ่งมอร์สเคยยอมรับความคิดเกี่ยวกับการส่งสัญญาณโทรเลขผ่านทางน้ำของชาลส์ วีตสโตนและคาร์ล ออกัส ฟอน สไตน์ฮีล หรือผ่านไปตามรางรถไฟ หรืออะไรก็ได้ที่เป็นตันนำไฟฟ้า
มอร์สถึงแก่กรรมเมื่อเดือนเมษายน พ.ศ. 2415 ที่บ้านในนครนิวยอร์ก เมื่ออายุได้ 80 ปี ศพของเขาฝังไว้ที่สุสานกรีนวูดในบรูกลิน นิวยอร์ก

**ดูเพิ่ม**
 รหัสมอร์ส - รหัสมอร์สอเมริกัน 
1872
หมวดหมู่:นักประดิษฐ์ชาวอเมริกัน
หมวดหมู่:จิตรกรชาวอเมริกัน
หมวดหมู่:บุคคลจากรัฐแมสซาชูเซตส์
รางวัลตุ๊กตาทอง ครั้งที่ 1 ประจำปี พ.ศ. 2500

การประกวดภาพยนตร์ ชิงรางวัลตุ๊กตาทอง และสำเภาทอง ครั้งที่ 1 ประจำปี พ.ศ. 2500 จัดขึ้นเมื่อวันที่ 3 สิงหาคม พ.ศ. 2500 ณ เวทีลีลาศ สวนลุมพินี จัดโดยหอการค้ากรุงเทพ โดยมีนายสงบ สวนสิริ เป็นประธานกรรมการ 
เนื่องจากการประกวดครั้งนี้จัดขึ้นเป็นปีแรก ทางผู้จัดงานจึงไม่ได้จำกัดปีของภาพยนตร์ ทำให้มีภาพยนตร์ไทยทั้งเก่าและใหม่เข้าประกวดปะปนกัน ทั้งสิ้น 52 เรื่อง  มีภาพยนตร์ที่ถ่ายทำในระบบ 35 มม.เข้าประกวด 4 เรื่อง คือ ชั่วฟ้าดินสลาย (พ.ศ. 2498) (หนุมานภาพยนตร์) จอมไพร (พ.ศ. 2500) (วิจิตรเกษมภาพยนตร์) ถ่านไฟเก่า (พ.ศ. 2500) และ สองพี่น้อง (พ.ศ. 2501) (อัศวินภาพยนตร์)  และภาพยนตร์ที่ถ่ายทำในระบบ 16 มม. จำนวน 48 เรื่อง  
ผลการประกวดภาพยนตร์มีการประกาศอย่างเป็นทางการในงานบอลรูม ณ สวนลุมพินีสถาน เมื่อวันที่ 3 สิงหาคม พ.ศ. 2500 มีการชุมนุมดาราภาพยนตร์ นักแสดงและผู้ประกอบอุตสาหกรรมภาพยนตร์ มีการลีลาศชิงรางวัล แต่ปรากฏว่าผลการประกวดภาพยนตร์ไทยในครั้งนี้ กลับมีการตีพิมพ์ลงในหนังสือพิมพ์ และนิตยสารก่อนวันงาน

**ประวัติ**
การประกวดภาพยนตร์ชิงรางวัลตุ๊กตาทอง มีแนวคิดเริ่มแรกมาจากบทความของนายสงบ สวนศิริ ในนิตยสารตุ๊กตาทอง เมื่อ พ.ศ. 2496  ที่จะจัดการประกวดภาพยนตร์ในปีนั้น แต่แล้วก็ไม่ได้จัด
การประกวดภาพยนตร์ เกิดขึ้นได้ในที่สุด ในปี พ.ศ. 2500 โดยการสนับสนุนของ หอการค้ากรุงเทพ โดยเป็นส่วนหนึ่งของ "งานสัปดาห์แห่งการแสดงอุตสาหกรรม พาณิชยกรรม และเกษตรกรรม" ของหอการค้ากรุงเทพฯ ที่จัดขึ้นในเดือนพฤษภาคม พ.ศ. 2500 มีการแต่งตั้งคณะทำงานประกอบด้วย คณะกรรมการดำเนินงาน มีนายสงบ สวนสิริ เป็นประธาน และคณะกรรมการตัดสินภาพยนตร์ ประกอบด้วย นักประพันธ์ นักวิจารณ์ นักเซ็นเซอร์ นักหนังสือพิมพ์ และผู้ที่ดูภาพยนตร์เป็นประจำ ประกอบด้วย พ.ท.จง แปลกบรรจง, พ.ต.ต.ปรีชา จงเจริญ, พ.ต.ต.ประสัตถ์ ปันยารชุน, แก้ว อัจฉริยกุล, ศักดิ์เกษม หุตาคม, ระบิล บุนนาค, ลมูล อติพยัคฆ์, กาญจนา ศยามานนท์, และเถาวัลย์ มงคล 

**ผู้ได้รับรางวัล**

**รางวัลตุ๊กตาทอง (Golden Doll)**

**รางวัลสำเภาทอง (Golden Junk)**

**อ้างอิง**
  รางวัลตุ๊กตาทอง ครั้งที่ 1 ประจำปี พ.ศ. 2500date=2011-08-24 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
01
หมวดหมู่:พ.ศ. 2500
หมวดหมู่:รางวัลในประเทศไทยในปี พ.ศ. 2500
รางวัลตุ๊กตาทอง ครั้งที่ 2 ประจำปี พ.ศ. 2501

การประกวดภาพยนตร์ รางวัลตุ๊กตาทอง ครั้งที่ 2 ประจำปี พ.ศ. 2501 จัดขึ้นโดยสมาคมนักเรียนเก่าอัสสัมชัญ ร่วมกับสงบ สวนสิริ  สมาคมโรงภาพยนตร์แห่งประเทศไทย (ประหลาท อิศรางกูร ณ อยุธยา นายกสมาคม) และสมาคมผู้ส่งเสริมการสร้างภาพยนตร์แห่งประเทศไทย (พระเจ้าวรวงศ์เธอ พระองค์เจ้าภาณุพันธ์ยุคล นายกสมาคม) 
พิธีประกาศผลอย่างเป็นทางการ จัด ณ เวทีลีลาศ สวนลุมพินี เมื่อวันที่ 9 ธันวาคม พ.ศ. 2501 โดยพระวรวงศ์เธอ พระองค์เจ้าเปรมบุรฉัตร เป็นผู้ประกาศผล  รางวัลที่มอบเป็นรางวัลที่ออกแบบขึ้นใหม่เป็นรูป พระสุรัสวดี เทพีแห่งความรู้ และภาษา ของอินเดีย ออกแบบโดยนายจิตร บัวบุศย์ อาจารย์ใหญ่โรงเรียนเพาะช่าง และถ้วยเกียรติยศของพลเอกถนอม กิตติขจร (ยศขณะนั้น) สำหรับรางวัลภาพยนตร์ยอดเยี่ยม 
การประกวดครั้งนี้ มีภาพยนตร์เข้าประกวดจำนวน 21 เรื่อง คณะผู้จัดงานได้เริ่มฉายภาพยนตร์ที่ส่งเข้าประกวดให้คณะกรรมการตัดสินชม ตั้งแต่วันที่ 3 พฤศจิกายน พ.ศ. 2501 และปิดรับภาพยนตร์เข้าประกวดในวันที่ 15 เดือนเดียวกัน  คณะกรรมการตัดสินภาพยนตร์ประกอบด้วย พระวรวงศ์เธอ พระองค์เจ้าเปรมบุรฉัตร เป็นประธานกรรมการ, ธนิต อยู่โพธิ์ (อธิบดีกรมศิลปากร), สนั่น ปัทมะทิน, จิตร บัวบุศย์, บุญยง นิโครธานนท์, เขียน ยิ้มศิริ, เกสรี บูลสุข, ลัดดา ถนัดหัตถกรรม และ ระบิล บุนนาค เป็นคณะกรรมการ โดยมี สงบ สวนสิริ เป็นเลขานุการ

**ผู้ได้รับรางวัล**

**รางวัลพิเศษ**

**อ้างอิง**
 http://www.thaifilm.com/awardsDetail.asp?id=60 date=2007-09-29 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2501
มีนาคม พ.ศ. 2550

มีนาคม พ.ศ. 2550 เป็นเดือนที่ 3 ของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
หมวดหมู่:มีนาคม
*2550-03
มิถุนายน พ.ศ. 2550

มิถุนายน พ.ศ. 2550 เป็นเดือนที่ 6 ของปี พ.ศ. 2550 วันแรกของเดือนเป็นวันศุกร์ วันสุดท้ายของเดือนเป็นวันเสาร์
หมวดหมู่:มิถุนายน
*2550-06
กรกฎาคม พ.ศ. 2550

กรกฎาคม พ.ศ. 2550 เป็นเดือนที่ 7 ของปี พ.ศ. 2550 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

**เหตุการณ์**
 7 กรกฎาคม - ประกาศผลการโหวตคัดเลือก 7 สิ่งมหัศจรรย์ของโลกยุคใหม่ ที่เมืองลิสบอน ประเทศโปรตุเกส- 7-29 กรกฎาคม - การแข่งขันฟุตบอลเอเชียนคัพ 2007 โดยมีประเทศไทย อินโดนีเซีย มาเลเซีย และเวียดนาม ร่วมกันเป็นเจ้าภาพ ซึ่งเป็นครั้งแรกที่มีเจ้าภาพถึง 4 ประเทศ- 7-29 กรกฎาคม - ทูร์ เดอ ฟรองซ์ 2007- 29 กรกฎาคม - วันอาสาฬหบูชา- 30 กรกฎาคม - วันเข้าพรรษา
หมวดหมู่:กรกฎาคม
*2550-07
สิงหาคม พ.ศ. 2550

สิงหาคม พ.ศ. 2550 เป็นเดือนที่ 8 ของปี พ.ศ. 2550 วันแรกของเดือนเป็นวันพุธ วันสุดท้ายของเดือนเป็นวันศุกร์

**เหตุการณ์**
 8-18 สิงหาคม - ประเทศไทยเป็นเจ้าภาพการแข่งขันกีฬามหาวิทยาลัยโลก- 12 สิงหาคม - วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ / วันแม่แห่งชาติ- 19 สิงหาคม - การออกเสียงประชามติ ร่างรัฐธรรมนูญ- 28 สิงหาคม - เกิดจันทรุปราคาเต็มดวง มองเห็นได้ในประเทศไทยขณะดวงจันทร์ขึ้นในเวลาหัวค่ำ
หมวดหมู่:สิงหาคม
*2550-08
สันนิบาตอาหรับ

สันนิบาตอาหรับ (الجامعة العربية; Arab League) มีชื่อทางการว่า สันนิบาตรัฐอาหรับ (جامعة الدول العربية; League of Arab States) คือองค์การภูมิภาคในโลกอาหรับ ซึ่งกินขอบเขตของแอฟริกาเหนือ แอฟริกาตะวันตก แอฟริกาตะวันออก และเอเชียตะวันตก สันนิบาตอาหรับได้รับการจัดตั้งขึ้นที่ไคโรเมื่อวันที่ 22 มีนาคม ค.ศ. 1945 โดยมีสมาชิกแรกเริ่ม 6 ประเทศ: อียิปต์, อิรัก, ทรานส์จอร์แดน (เปลี่ยนชื่อเป็นจอร์แดนใน ค.ศ. 1949), เลบานอน, ซาอุดีอาระเบีย และซีเรีย ปัจจุบัน สันนิบาตมีสมาชิก 22 ประเทศ
เป้าหมายหลักของสันนิบาตคือ "กระชับความสัมพันธ์ระหว่างประเทศสมาชิกให้แน่นแฟ้นยิ่งขึ้นและประสานความร่วมมือระหว่างกัน เพื่อปกป้องเอกราชและอธิปไตย และพิจารณากิจการและผลประโยชน์ของประเทศอาหรับในแนวทางทั่วไป" แต่องค์กรได้รับความร่วมมือในระดับค่อนข้างต่ำมาตลอดทั้งประวัติศาสตร์

**สมาชิก**
ตนแรกเริ่มใน ค.ศ. 1945 มีสมาชิกเพียง 6 ประเทศ โดยมีสมาชิกเพิ่มขึ้นในช่วงครึ่งหลังของคริสต์ศตวรรษที่ 20 2020 มีรัฐสมาชิกถึง 22 ประเทศ:
และ 6 รัฐสังเกตการณ์ (หมายเหตุ: รัฐสังเกตการณ์ข้างล่างได้รับเชิญเข้าร่วมการประชุมของสันนิบาติอาหรับ แต่ไม่มีสิทธิลงคะแนน):

**อ้างอิง**

**แหล่งข้อมูลอื่น**
 ar  The League of Arab States (เว็บไซต์ทางการ).- en  League of Arab States Office date=2021-12-31  in Washington D.C. – USA-  The League of Arab States at Al-Bab.com-  The Arab League at Council on Foreign Relations-  Profile: Arab League, BBC News, updated 9 August 2011-  Arab League Summit 2013 date=2022-03-31  in Qatar en-  Arab Turk Conference and Expo at Bursa- Arab_League- organizations/a/arab_league

หมวดหมู่:สหภาพเหนือชาติ
หมวดหมู่:องค์การระหว่างรัฐบาล
หมวดหมู่:ไคโร
กันยายน พ.ศ. 2550

กันยายน พ.ศ. 2550 เป็นเดือนที่ 9 ของปี พ.ศ. 2550 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์

**เหตุการณ์**
 8-9 กันยายน - การประชุมความร่วมมือทางเศรษฐกิจเอเชีย-แปซิฟิก ที่ซิดนีย์- 11 กันยายน - สุริยุปราคาบางส่วน (ตอนใต้ของทวีปอเมริกาใต้ และบางส่วนของทวีปแอนตาร์กติกา)- 10-30 กันยายน - ฟุตบอลโลกหญิง 2007 จัดขึ้นที่ประเทศจีน- 15-25 กันยายน - การแข่งขันกีฬาแห่งชาติ ครั้งที่ 36 ที่ จ.นครศรีธรรมราช- 26 กันยายน - งานวันครบรอบ 120 ปี ความสัมพันธ์การทูตไทย-ญี่ปุ่น- กันยายน - องค์การนาซาส่งยานดอว์นขึ้นสู่อวกาศในภารกิจสำรวจดาวเคราะห์น้อย 2 ดวง
ตุลาคม พ.ศ. 2550

ตุลาคม พ.ศ. 2550 เป็นเดือนที่ 10 ของปี พ.ศ. 2550 วันแรกของเดือนเป็นวันจันทร์ วันสุดท้ายของเดือนเป็นวันพุธ

**เหตุการณ์**
 23 ตุลาคม - วันปิยมหาราช- 26 ตุลาคม - วันออกพรรษา
พฤศจิกายน พ.ศ. 2550

พฤศจิกายน พ.ศ. 2550 เป็นเดือนที่ 11 ของปี พ.ศ. 2550 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

**เหตุการณ์**
 24 พฤศจิกายน - วันลอยกระทง
หมวดหมู่:พฤศจิกายน
*2550-11
ธันวาคม พ.ศ. 2550

ธันวาคม พ.ศ. 2550 เป็นเดือนสุดท้ายของปี พ.ศ. 2550 วันแรกของเดือนเป็นวันเสาร์ วันสุดท้ายของเดือนเป็นวันจันทร์

**เหตุการณ์**
 5 ธันวาคม - วันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช, วันชาติ และวันพ่อแห่งชาติ- 6-15 ธันวาคม - ซีเกมส์ 2007 จัดขึ้นที่จังหวัดนครราชสีมา- 10 ธันวาคม - วันรัฐธรรมนูญ- 23 ธันวาคม - วันเลือกตั้งสมาชิกสภาผู้แทนราษฎร- 25 ธันวาคม - วันคริสต์มาส- 31 ธันวาคม - วันสิ้นปี
หมวดหมู่:ธันวาคม
*2550-12
พระพุทธไตรรัตนนายก (วัดพนัญเชิง)

พระพุทธไตรรัตนนายก หรือ หลวงพ่อโตวัดพนัญเชิง เป็นพระพุทธรูปปูนปั้นปางมารวิชัย หน้าตักกว้างประมาณ 20 เมตร สูง 19 เมตร เป็นที่เคารพสักการะของประชาชนทั่วไปมาแต่โบราณกาล โดยเฉพาะอย่างยิ่งชาวจีนซึ่งขนานนามหลวงพ่อโตองค์นี้ว่า "ซำปอกง" (三寶公/三宝公) หรือ "ซำ​ปอฮุดกง​"
พระพุทธไตรรัตนนายกประดิษฐานอยู่ในพระวิหารวัดพนัญเชิง ริมฝั่งแม่น้ำป่าสัก ตรงข้ามกับมุมตะวันออกเฉียงใต้ของเกาะเมืองอยุธยา อำเภอพระนครศรีอยุธยา จังหวัดพระนครศรีอยุธยา

**ประวัติ**
ตามพระราชพงศาวดารเหนือกล่าวว่า พระเจ้าสายน้ำผึ้งทรงสร้างขึ้น ณ บริเวณที่พระราชทานเพลิงศพพระนางสร้อยดอกหมาก และตามพระราชพงศาวดารกรุงเก่า ฉบับหลวงประเสริฐกล่าวว่า พระพุทธรูปองค์นี้สร้างขึ้นเมื่อ จ.ศ. 686 (พ.ศ. 1867) ก่อนที่พระเจ้าอู่ทองจะสร้างกรุงศรีอยุธยาเป็นราชธานี 26 ปี 
ครั้นสมัยกรุงศรีอยุธยาเป็นราชธานีแล้ว พระมหากษัตริย์แห่งกรุงศรีอยุธยาได้บูรณะซ่อมแซมให้อยู่ในสภาพดีมาโดยตลอด กล่าวกันว่าเมื่อคราวจะเสียกรุงศรีอยุธยา ได้ปรากฏมีน้ำพระเนตรไหลออกมาจากพระเนตรทั้งสองข้างเป็นที่น่าอัศจรรย์ 
ในสมัยกรุงรัตนโกสินทร์ พระบาทสมเด็จพระจอมเกล้าเจ้าอยู่หัวได้ทรงบูรณะองค์พระพุทธรูปใหม่ทั้งองค์และถวายพระนามว่า "พระพุทธไตรรัตนนายก"

**ดูเพิ่ม**
 พระพุทธไตรรัตนนายก วัดกัลยาณมิตรวรมหาวิหาร กรุงเทพมหานคร- รายชื่อรูปปั้นที่สูงที่สุดในประเทศไทย
พุทธไตรรัตนนายก
พุทธไตรรัตนนายก
หมวดหมู่:พระพุทธรูปขนาดมหึมาในประเทศไทย
รางวัลตุ๊กตาทอง ครั้งที่ 3 ประจำปี พ.ศ. 2502

การประกวดภาพยนตร์ รางวัลตุ๊กตาทอง ครั้งที่ 3 ประจำปี พ.ศ. 2502 จัดขึ้นโดยสมาคมนักเรียนเก่าอำนวยศิลป์ ร่วมกับสงบ สวนสิริ  สมาคมโรงภาพยนตร์แห่งประเทศไทย (ประหลาท อิศรางกูร ณ อยุธยา นายกสมาคม) และสมาคมโรงภาพยนตร์ชั้นสองแห่งประเทศไทย  โดยมีนายเจิม ภูมิจิตร นายกสมาคมเป็นประธานจัดงาน และสงบ สวนสิริ เป็นเลขานุการ 
พิธีประกาศผลอย่างเป็นทางการ จัด ณ เวทีลีลาศ สวนลุมพินี เมื่อวันที่ 4 ธันวาคม พ.ศ. 2502 รางวัลที่มอบประกอบด้วยรางวัลตุ๊กตาทอง เป็นรูปพระสุรัสวดี จำนวน 17 รางวัล และรางวัลพิเศษ ตุ๊กตาเงิน 4 รางวัล
มีภาพยนตร์ไทยเข้าประกวดจำนวน 28 เรื่อง ภาพยนตร์สารคดี 14 เรื่อง  คณะกรรมการตัดสินประกอบด้วย พระเจ้าวรวงศ์เธอ พระองค์เจ้าเปรมบุรฉัตร เป็นประธาน, นายธนิต อยู่โพธิ์, นายเขียน ยิ้มศิริ, นายจิตต์ บัวบุศย์, นายสนั่น ปัทมทิน, นายระบิล บุนนาค, นายบุญยง นิโครธานนท์, นางลัดดา ถนัดหัตถกรรม, นางเกษรี บุลศุข โดยนายสงบ สวนศิริ เป็นเลขานุการ
ภายหลังการประกวด เกิดความวุ่นวายขึ้น เนื่องจากมีผู้สร้างภาพยนตร์ที่ไม่พอใจผลการประกวด และกล่าวหาว่านายสงบ สวนศิริ รับเงินค่าจ้างเพื่อบิดเบือนให้ ภาพยนตร์เรื่องหนึ่งได้รับรางวัล ทำให้นายสงบ ประกาศจะไม่เข้าร่วมจัดงานนี้ในครั้งต่อไป  

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**อ้างอิง**
 http://www.thaifilm.com/awardsDetail.asp?id=59 date=2011-08-24 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2502
รางวัลตุ๊กตาทอง ครั้งที่ 4 ประจำปี พ.ศ. 2503

การประกวดภาพยนตร์ รางวัลตุ๊กตาทอง ครั้งที่ 4 ประจำปี พ.ศ. 2503 จัดขึ้นโดยสมาคมโรงภาพยนตร์แห่งประเทศไทย  โดยประหลาท อิศรางกูร ณ อยูธยา นายกสมาคม เป็นประธานจัดงาน มีพระวรวงศ์เธอ พระองค์เจ้าเปรมบุรฉัตร เป็นประธานกรรมการตัดสิน
พิธีประกาศผลอย่างเป็นทางการ จัด ณ เวทีลีลาศ สวนลุมพินี เมื่อวันที่ 4 กุมภาพันธ์ พ.ศ. 2504 มีภาพยนตร์ไทยเข้าประกวดจำนวน 28 เรื่อง ภาพยนตร์สารคดี 14 เรื่อง 

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**รางวัลภาพยนตร์สารคดี**

**อ้างอิง**
 http://www.thaifilm.com/awardsDetail.asp?id=62 date=2007-09-29 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2503
จอห์น เลเจนด์

จอห์น เลเจนด์ (John Legend) เกิด 28 ธันวาคม ค.ศ. 1978 เป็นศิลปินในแนวอาร์แอนด์บี, โซล, ฮิปฮอป ที่มีความสามารถรอบด้านทั้งในการร้องเพลง, เล่นดนตรี, แต่งเพลง, เรียบเรียง และโปรดิวซ์ผลงานดนตรี อัลบั้มชุดแรกคว้า 3 รางวัลแกรมมี่อวอร์ดประจำปี 2006, 3 รางวัล Soul Train Awards 2006 และ อีก 1 รางวัล BET Awards 2005
จอห์น เลเจนด์ หรือชื่อจริงว่า จอห์น สตีเฟ่นส์ เขาเคยฝากฝีมือไว้ในผลงานของศิลปินชั้นนำมากมายไม่ว่าจะเป็น อลิเชีย คียส์, บริทนีย์ สเปียร์ส, แบล็ค อายด์ พีส์, ลอรีน ฮิล,เจย์-ซี, เจเน็ท แจ็คสัน, แมรี่ เจ ไบลจ์ รวมทั้งผลงานของ คานยี เวสต์
“Get Lifted” โดยเป็นศิลปินคนแรกภายใต้สังกัดของคานเย่ เวสท์ ซึ่งคอยหนุนหลังจอห์นอย่างเต็มกำลัง
“Used To Love U” คือซิงเกิ้ลแรกที่เป็นผลงานการร่วมแต่งและโปรดิวซ์ของจอห์น เลเจนด์และคานยี เวสต์ที่มีทั้งความเป็นโซล,ฮิปฮอป ที่มีกลิ่นอายดนตรีกอสเปลแฝงอยู่ด้วย 
อัลบั้มที่ 2 “Once Again” ผลงานชิ้นเยี่ยมที่จะกลับมาตอกย้ำความสำเร็จอีกครั้ง ในอัลบั้มนี้ จอห์น เลเจนด์ยังรับหน้าที่โปรดิวเซอร์ร่วมกับ คานเย่ เวสท์, Will.I.Am และ Raphael Saadiq อีกด้วย เปิดอัลบั้มด้วยซิงเกิ้ลแรกอย่าง “Save Room” 
กุมภาพันธ์ 2007 จอห์น เลเจนด์คว้ารางวัลแกรมมี่ 2 รางวัล คือ ศิลปินอาร์แอนด์บีชายยอดเยี่ยม จากเพลง Heaven และ ศิลปินกลุ่มอาร์แอนด์บียอดเยี่ยม ร่วมกับ Sly & the Family Stone ,โจส สโตน และ Van Hunt ในเพลง Family Affair 
9 พฤษภาคม 2014 จอห์น เลเจนด์ ได้ทยานขึ้นที่ 1 ใน Billboard 100 ชาร์ต เพลงแรกเขา ในเพลง "All of Me" และได้ขึ้นที่ 1 ที่ Australia, Canada, Ireland, Netherlands, Portugal, Sweden 
ปี 2016 จอห์น เลเจนด์ ได้เป็นนักแสดงสบทบในภาพยนตร์เรื่อง นครดารา (La La Land) ภาพยนตร์เสนอเข้าชิงรางวัล รางวัลลูกโลกทองคำ, รางวัลออสการ์ ฯลฯ หลากหลายสาขา ในบท คีท นักดนตรีแจ๊สร่วมสมัย เพื่อนสนิทของเซบาสเตียน (ไรอัน กอสลิง)

**ชีวิตส่วนตัว**
จอห์น เลเจนด์ ได้หมั้นกับคริสซี ทีเกน นักแสดงและนางแบบชาวอเมริกัน-ไทย เมื่อเดือนธันวาคม 2554 ต่อมาทั้งสองได้สมรสกันเมื่อวันที่ 14 กันยายน 2556 ที่โกโม ประเทศอิตาลี โดยเพลง ออลออฟมี ผลงานเพลงหนึ่งของเลเจนด์ ได้ทีเกนซึ่งเป็นคู่หมั้นในขณะนั้นเป็นแรงบันดาลใจ 
ทั้งสองมีบุตรด้วยกันสี่คน คนแรกเป็นบุตรสาวชื่อลูนา ซีโมน สตีเฟนส์ (Luna Simone Stephens; 14 เมษายน 2559) หรือชื่อภาษาไทยว่า "จันทร์เจ้า" คนที่สองเป็นบุตรชายชื่อไมส์ ทีโอดอร์ สตีเฟนส์ (Miles Theodore Stephens; 16 พฤษภาคม 2561) คนที่สามเป็นบุตรสาวผ่านการ IVF ในปี 2566 และคนที่สี่เป็นบุตรชายผ่านการตั้งครรภ์แทนในสิ้นปีเดียวกัน

**ผลงานอัลบั้ม**
 Get Lifted (2004)- Once Again (2006)- Evolver (2008)- Wake Up! (2010) ร่วมกับ The Roots- Love in the Future (2013)
*Darkness and Light (2016)
*A Legendary Christmas (2018)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  เว็บไซต์อย่างเป็นทางการในอังกฤษ date=2007-09-28 -  เว็บไซต์ใน Myspace.com
หมวดหมู่:นักร้องอเมริกัน
หมวดหมู่:บุคคลจากสปริงฟีลด์ (รัฐโอไฮโอ)
หมวดหมู่:โปรดิวเซอร์เพลงชาวอเมริกันเชื้อสายแอฟริกา
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลแกรมมี
หมวดหมู่:ผู้ที่ได้รับรางวัลโทนี
หมวดหมู่:ศิลปินสังกัดโซนี่ มิวสิค
รางวัลตุ๊กตาทอง ครั้งที่ 5 ประจำปี พ.ศ. 2505

การประกวดภาพยนตร์ รางวัลตุ๊กตาทอง ครั้งที่ 5 ประจำปี พ.ศ. 2505 จัดขึ้นโดยคณะกรรมการจัดงานวันเมตตา โดยนายหยิบ ณ นคร เป็นประธานจัดงาน มีพระวรวงศ์เธอ พระองค์เจ้าเปรมบุรฉัตร เป็นประธานกรรมการตัดสิน การประกวดครั้งนี้จัดขึ้นหลังจากเว้นว่างไปเป็นเวลา 2 ปี 
พิธีประกาศผลอย่างเป็นทางการ จัด ณ สวนอัมพร เมื่อวันที่ 9 กุมภาพันธ์ พ.ศ. 2506

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**อ้างอิง**
 http://www.thaifilm.com/awardsDetail.asp?id=58 date=2011-08-24 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2505
พระพุทธไสยาสน์ (วัดป่าโมก)

พระพุทธไสยาสน์วัดป่าโมก ประดิษฐานอยู่ในวิหารวัดป่าโมกวรวิหาร ซึ่งมีชื่อเดิมว่าวัดตลาด อยู่ที่อำเภอป่าโมก จังหวัดอ่างทอง วัดป่าโมกวรวิหารเป็นวัดเก่าแก่สมัยอยุธยา ปัจจุบันเป็นพระอารามหลวง

**ประวัติ**
พระพุทธไสยาสน์องค์นี้ มีความเก่าแก่คู่กันมากับวัด มีขนาดใหญ่โตและงดงามมาก สร้างก่อนรัชสมัย สมเด็จพระนเรศวรมหาราช เมื่อครั้งที่สมเด็จพระนเรศวรมหาราช เสด็จมาประชุมพลก่อนจะเสด็จไปรบกับพระมหาอุปราชา ได้เสด็จมาทรงสักการะพระพุทธไสยาสน์ก่อน เมื่อ พ.ศ. 2135
เดิมองค์พระพุทธไสยาสน์และพระวิหาร ตั้งอยู่ริมแม่น้ำเจ้าพระยาห่างจากที่ตั้งปัจจุบัน 4 เส้น 4 วา เนื่องจาก ที่ตั้งนั้นเป็นคุ้งน้ำ น้ำจึงเซาะตลิ่งพังลงไปจนใกล้ถึงองค์พระ สมเด็จพระเจ้าท้ายสระจึงได้โปรดเกล้า ฯ ให้ พระราชสงครามเป็นนายกองดำเนินการชะลอพระพุทธไสยาสน์ ให้ลึกเข้ามาจากฝั่ง 4 เส้น 4 วา แล้วสร้าง พระวิหารสำหรับพระพุทธไสยาสน์ เรื่องราวการชะลอพระพุทธไสยาสน์นี้มีปรากฏอยู่ในศิลาจารึก ติดไว้ที่ฝา ผนังพระอุโบสถของวัดป่าโมก มีใจความดังนี้ 
เมื่อ พ.ศ. 2271 สมเด็จพระเจ้าท้ายสระ เสด็จพระราชดำเนินมายืนบกชะลอพระพุทธไสยาสน์ ณ อำเภอป่าโมก ให้พ้นอันตรายจากน้ำเซาะตลิ่งพัง โดยชะลอให้ห่างฝั่งแม่น้ำ 4 เส้น 4 วา แล้วให้สร้างพระวิหาร สำหรับองค์พระพุทธไสยาสน์ที่วัดตลาด เนื่องจากพระวิหารเดิมฝาผนังและหลังคาชำรุดทรุดโทรม 
นอกจากนั้นยังมีโคลงพระราชนิพนธ์ในสมเด็จพระเจ้าอยู่หัวบรมโกษฐ์ เรื่อง การชะลอพระพุทธไสยาสน์ เมื่อครั้งเป็นกรมพระราชวังบวร ฯ นิพนธ์ ถวายสมเด็จพระบรมเชษฐาธิราช เป็นจำนวนโคลง 128 บท มีสำนวนตามบทที่ 2 ดังนี้ 
ตะวันลงตรงทิศทุกัง.....แทงสาย
เซราะฝั่งพงรหุรหาย...............รอดน้ำ
ขุดเขื่อนเลื่อนทลมทลาย.........ริมราก
ผนังแยกแตกแตนซ้ำ.............รูปร้าวปฏิมา
ในโคลงดังกล่าวยังได้บรรยายว่า พระราชสงครามเป็นผู้ที่มีความสามารถ เคยทำงานสำคัญมาหลายครั้ง การชะลอครั้งนี้ได้จัดการขุดดิน ทำร่อง ทำราง ด้วยความยากลำบากจนเป็นผลสำเร็จ

**การบูรณะ**
เมื่อ พ.ศ. 2271 พระเจ้าท้ายสระ เสด็จพระราชดำเนินมายืนบกชะลอพระพุทธไสยาสน์ ณ อำเภอป่าโมก ให้พ้นอันตรายจากน้ำเซาะตลิ่งพัง โดยชะลอให้ห่างฝั่งแม่น้ำ 4 เส้น 4 วา แล้วให้สร้างพระวิหาร สำหรับองค์พระพุทธไสยาสน์ที่วัดตลาด เนื่องจากพระวิหารเดิมฝาผนังและหลังคาชำรุดทรุดโทรม 
และ สมเด็จพระเจ้าอยู่หัวบรมโกษฐ์ ทรงบูรณปฏิสังขรณ์
และในปัจจุบัน พระพุทธรูปองค์นี้ทรุดโทรมแล้ว กรมศิลปากรจึงได้บูรณปฏิสังขรณ์แบบเดิม

**อ้างอิง**
  เว็บพุทธศาสนาของไทย-  หอมรดกไทย date=2006-12-09 -  ดอยสุเทพ
พุทธไสยาสน์
พุทธไสยาสน์
หมวดหมู่:สิ่งก่อสร้างในอำเภอป่าโมก
แผนมาร์แชลล์

ตราที่ใช้ในแผนมาร์แชลล์
เขตงานก่อสร้างใน เบอร์ลินตะวันตก ได้รับการช่วยจากแผนมาร์แชลล์ หลังปี 1948. ในป้ายอ่านว่า: "Emergency Program Berlin - with the help of the Marshall Plan"
ปัจจัยของสหรัฐอเมริกา มาที่ กรีซ ภายใต้แผนมาร์แชลล์
แผนมาร์แชลล์ (Marshall Plan) หรือชื่อทางการคือ แผนงานฟื้นฟูยุโรป (European Recovery Programme: ERP) เกิดขึ้นเมื่อ 5 มิถุนายน ค.ศ. 1947 ของนายพล จอร์จ แคตเลตต์ มาร์แชลล์ (George Catlett Marshall) เป็นโครงการช่วยเหลือทางเศรษฐกิจของสหรัฐอเมริกาแก่ยุโรปตะวันตก เพื่อป้องกันการพังทลายทางเศรษฐกิจ และเพื่อฟื้นฟูระบบเศรษฐกิจแบบทุนนิยมรัฐชาติของยุโรปตะวันตกขึ้นมาใหม่ โดยในแผนมาร์แชลล์นี้ยุโรปได้รับมากกว่า 12 พันล้านดอลลาร์ทั้งในรูปเงินกู้และเงินช่วยเหลือตลอดระยะเวลาระหว่างปี ค.ศ. 1948-1951
แผนมาร์แชลล์อย่างเป็นทางการโปรแกรมกู้ยุโรปที่เรียกว่าช่วยมาร์แชลล์เป็นโปรแกรมช่วยสหรัฐมุ่งเป้าไปที่ยุโรปซึ่งเปิดตัวในปี 1947 หลังจากสงครามโลกครั้งที่สองโดยสหรัฐอเมริกาเลขานุการของรัฐโปรแกรมจอร์จมาร์แชลล์ได้ริเริ่มขึ้นหลังจากที่มาร์แชลล์ได้รับเมื่อสัปดาห์ที่หก การเดินทางไปทั่วยุโรปซึ่งเขาก็เชื่อว่าทวีปสงครามฉีกขาดไม่สามารถอยู่รอดได้โดยปราศจากความช่วยเหลือจากสหรัฐอเมริกาและสั่งขนาดใหญ่โปรแกรมการช่วยเหลือสหรัฐ แผนเปิดตัวโดยมาร์แชลล์ในการพูดที่มหาวิทยาลัยฮาร์วาร์ด (Harvard University) 5 มิถุนายน 1947
แต่ทว่าทางสหภาพโซเวียตได้มองแผนมาร์แชลล์ว่า เป็นแผนอุบายอันแยบยลของสหรัฐอเมริกาที่จะดึงประเทศอันเป็นระบอบคอมมิวนิสต์ในยุโรปตะวันออกเพื่อเปลี่ยนการปกครองเป็นประชาธิปไตยแทน จึงได้บังคับเหล่าประเทศบริวารในยุโรปตะวันออกไม่ให้ยอมรับแผนมาร์แชลและเริ่มดำเนินแผนโมโลตอฟคือการฟื้นฟูระบบเศรษฐกิจตามแบบคอมมิวนิสต์แทน อันเป็นจุดเริ่มต้นของสงครามเย็น

**ประเทศที่ได้รับการช่วยเหลือ**
หมวดหมู่:สงครามเย็น
หมวดหมู่:ผลที่ตามมาหลังสงครามโลกครั้งที่สองในสหรัฐ
หมวดหมู่:ผลที่ตามมาหลังสงครามโลกครั้งที่สอง
หมวดหมู่:การพัฒนาเศรษฐกิจ
หมวดหมู่:จอร์จ มาร์แชลล์
หมวดหมู่:ความสัมพันธ์ระหว่างประเทศในปี พ.ศ. 2491
หมวดหมู่:ประวัติศาสตร์เศรษฐกิจในคริสต์ทศวรรษ 1940
หมวดหมู่:ประวัติศาสตร์เศรษฐกิจในปี พ.ศ. 2491
รางวัลตุ๊กตาทอง ครั้งที่ 6 ประจำปี พ.ศ. 2506

การประกวดภาพยนตร์ รางวัลตุ๊กตาทอง ครั้งที่ 6 ประจำปี พ.ศ. 2506 จัดโดยหอการค้าไทย มีพิธีประกาศผลอย่างเป็นทางการ  ณ สนามไชย เมื่อวันที่ 15 กุมภาพันธ์ พ.ศ. 2507 

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**อ้างอิง**
 http://www.thaifilm.com/awardsDetail.asp?id=63 date=2007-09-29 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2506
รางวัลตุ๊กตาทอง ครั้งที่ 7 ประจำปี พ.ศ. 2507

การประกวดภาพยนตร์ รางวัลตุ๊กตาทอง ครั้งที่ 7 ประจำปี พ.ศ. 2507 จัดโดยหอการค้าไทย มีพิธีประกาศผลอย่างเป็นทางการ  ณ หอประชุมใหญ่ มหาวิทยาลัยธรรมศาสตร์ เมื่อวันที่ 17 มีนาคม พ.ศ. 2508 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเป็นองค์ประธาน และ พระราชทานรางวัล แก่ผู้ได้รับรางวัล

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**อ้างอิง**
 http://www.thaifilm.com/awardsDetail.asp?id=64 date=2007-09-29 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2507
ISO 3166-2:AR

ISO 3166-2:AR เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำ​แหน่ง​ส่วน​การปกครองต่างๆ​ หรือ​เขตการปกครองอิสระในประเทศอาร์เจนตินา ซึ่งทั้งหมดจะแทนรายชื่อทั้ง 23 จังหวัด (province) และ กาปีตัลเฟเดรัล (Capital Federal) (นครปกครองตนเองบัวโนสไอเรส)

**รายชื่อรหัส**

**ดูเพิ่ม**
 ISO 3166-2- ISO 3166-1

**แหล่งข้อมูลอื่น**
  ระบบค้นหาออนไลน์ของไอเอสโอ: AR -  จังหวัดของอาร์เจนตินา, Statoids.com 
3166-2
หมวดหมู่:ประเทศอาร์เจนตินา
รางวัลตุ๊กตาทอง ครั้งที่ 8 ประจำปี พ.ศ. 2508

การประกวดภาพยนตร์ รางวัลตุ๊กตาทอง ครั้งที่ 8 ประจำปี พ.ศ. 2508 จัดโดยหอการค้าไทย มีพิธีประกาศผลอย่างเป็นทางการ ณ เวทีลีลาศ สวนอัมพร เมื่อวันที่ 3 พฤษภาคม พ.ศ. 2509 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินเป็นองค์ประธาน และ พระราชทานรางวัลให้แก่ผู้ได้รับรางวัล 

**ผู้ได้รับรางวัล**

**รางวัลตุ๊กตาทอง**

**รางวัลตุ๊กตาเงิน**

**รางวัลพิเศษ**

**รางวัลตุ๊กตาทอง ครั้งที่ 9**
ภายหลังพิธีพระราชทานรางวัลตุ๊กตาทอง ครั้งที่ 8 แล้ว ทางหอการค้าไทยได้ดำริว่า จะเป็นผู้จัดการประกวดรางวัลตุ๊กตาครั้งที่ 9 ประจำปี พ.ศ. 2509 เป็นครั้งสุดท้าย เนื่องจากเห็นว่าควรให้สถาบันที่น่าเชื่อถือในวงการภาพยนตร์เป็นผู้รับช่วงไปดำเนินการต่อ มากกว่าที่จะให้ทางหอการค้า ซึ่งไม่ได้อยู่ในวงการภาพยนตร์เป็นผู้จัด  โดยได้กำหนดจัดงานมอบรางวัลตุ๊กตาทองประจำปี พ.ศ. 2509 ขึ้นในวันที่ 29 กันยายน พ.ศ. 2510 ณ หอประชุมมหาวิทยาลัยธรรมศาสตร์ 
เมื่อถึงกำหนดในเดือนกันยายน พ.ศ. 2510 ก็ไม่ได้มีการจัดงาน  ในขณะเดียวกันทางกลุ่มผู้สร้างภาพยนตร์ก็ได้มีการรวมตัวของสมาคมผู้อำนวยการสร้างภาพยนตร์แห่งประเทศไทย ขึ้นอีกครั้ง มีการประชุมของ 4 สมาคมผู้เกี่ยวข้องในวงการธุรกิจบันเทิง คือ สมาคมผู้อำนวยการสร้างภาพยนตร์ สมาคมโรงภาพยนตร์ สมาคมผู้สื่อข่าวบันเทิง และหอการค้าไทย และกำหนดที่จะจัดพิธีมอบรางวัลตุ๊กตาทองขึ้นในวันที่ 14 กุมภาพันธ์  พ.ศ. 2511 แต่แล้วก็ไม่ได้จัดอีก 
ในปีต่อมา มีข่าวว่าจะจัดพิธีมอบรางวัลในเดือนพฤษภาคม พ.ศ. 2512 แต่ก็เกิดเหตุขัดข้อง ไม่สามารถจัดงานได้อีกครั้ง
พิธีมอบรางวัลตุ๊กตาทอง ครั้งที่ 9 ได้ข้อสรุปในการจัดในเดือนมกราคม พ.ศ. 2516 โดยนายสำเริง เนาวสัยศรี นายกสมาคมผู้สื่อข่าวบันเทิงแห่งประเทศไทยเป็นประธานจัดงาน  มีคุณหญิงจินตนา ยศสุนทร เป็นประธานกรรมการตัดสิน  การประกาศผลมีขึ้นในวันที่ 29 ธันวาคม พ.ศ. 2517 ณ ห้องบอลรูม โรงแรมนารายณ์

**อ้างอิง**
 http://www.thaifilm.com/awardsDetail.asp?id=65 date=2007-09-29 - หนึ่งเดียว, หนังสือชุดพิพิธภัณฑ์หนังไทย "ประวัติการณ์ที่สุดหนังไทย", 2549
หมวดหมู่:รางวัลตุ๊กตาทอง
หมวดหมู่:พ.ศ. 2508
คริสปีครีม

คริสปีครีม (Krispy Kreme; KKD) เป็นชื่อร้านโดนัทที่มีชื่อเสียงจากสหรัฐอเมริกา โดยก่อตั้งใน ค.ศ.1937 สำนักงานใหญ่ตั้งอยู่ที่เมือง วินสตัน-แซเลม รัฐนอร์ทแคโรไลนา คริสปีครีมก่อตั้งโดย เวอร์นอน รูดอล์ฟ

**คริสปีครีมในประเทศไทย**
คริสปีครีม มีการขยายสาขามาที่ประเทศไทย ใน พ.ศ. 2553 โดยสาขาแรกตั้งอยู่ที่ห้าง สยามพารากอน หลังจากนั้นได้มีการขยายสาขาไปยังห้างอื่น ๆ อีกหลายห้างในพื้นที่กรุงเทพฯ และปริมณฑล เช่น เซ็นทรัลพลาซา ลาดพร้าว, เอ็มโพเรียม, เอ็มควอเทียร์, เซ็นทรัลพลาซา เวสต์เกต, เซ็นทรัลเฟสติวัล อีสต์วิลล์ และอีกกว่า 20 สาขา รวมทั้งสาขาในท่าอากาศยานสุวรรณภูมิและท่าอากาศยานดอนเมือง
ผู้บริหารแบรนด์คริสปีครีมในประเทศไทย คือ อุษณีย์ มหากิจศิริ

**ดูเพิ่ม**
 ดังกิ้นโดนัท- มิสเตอร์ โดนัท- แด๊ดดี้ โด

**อ้างอิง**

**แหล่งข้อมูลอื่น**
  เว็บไซต์คริสปีครีม
หมวดหมู่:อาหารว่าง
หมวดหมู่:ธุรกิจอาหาร
หมวดหมู่:บริษัทของสหรัฐ
หมวดหมู่:แฟรนไชส์อาหารจานด่วน
หมวดหมู่:ภัตตาคารในประเทศไทย
หมวดหมู่:บริษัทที่ก่อตั้งในปี พ.ศ. 2480
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2564
หมวดหมู่:การควบรวมและเข้าซื้อกิจการในปี พ.ศ. 2559
ข้ามแพลตฟอร์ม

ข้ามแพลตฟอร์ม หรือ หลายแพลตฟอร์ม (cross-platform) หมายถึงการที่โปรแกรมคอมพิวเตอร์ ภาษาโปรแกรม ระบบปฏิบัติการ หรือ ซอฟต์แวร์ชนิดอื่น ๆ สามารถทำงานได้ในหลายแพลตฟอร์มคอมพิวเตอร์ ตัวอย่างเช่น โปรแกรมคอมพิวเตอร์สามารถทำงานได้บนไมโครซอฟท์วินโดวส์ สำหรับสถาปัตยกรรม x86 และ Mac OS X บน PowerPC

**แพลตฟอร์ม**
แพลตฟอร์มหมายถึงการทำงานร่วมกันของฮาร์ดแวร์และซอฟต์แวร์สำหรับการทำงานของแอปพลิเคชัน เราอาจพิจารณาว่า ระบบปฏิบัติการ, สถาปัตยกรรมคอมพิวเตอร์ หรือ ทั้งคู่ เป็นแพลตฟอร์มคอมพิวเตอร์ได้

**ฮาร์ดแวร์**
แพลตฟอร์มทางฮาร์ดแวร์มักหมายถึง สถาปัตยกรรมคอมพิวเตอร์ หรือ สถาปัตยกรรมหน่วยประมวลผล ตัวอย่างเช่น ซีพียู ที่ใช้สถาปัตยกรรม x86 หรือ x86-64 เป็นต้น

**ซอฟต์แวร์**
แพลตฟอร์มทางซอฟต์แวร์ อาจหมายถึงระบบปฏิบัติการ หรือสภาพแวดล้อมทางโปรแกรมมิ่ง ซึ่งตัวอย่างที่ชัดเจนคือ จาวาแพลตฟอร์ม ตัวอย่างแพลตฟอร์มทางซอฟต์แวร์ เรียงตามลำดับตัวอักษรภาษาอังกฤษ มีดังนี้- Android (ARM64)- ChromeOS (ARM32, ARM64, IA-32, x86-64)- Common Language Infrastructure (CLI) by Microsoft, implemented in:
** The legacy .NET Framework that works only on Microsoft Windows.
** The newer .NET framework (simply called ".NET") that works across Microsoft Windows, macOS, และ Linux.
** Other implementations such as Mono (formerly by Novell และ Xamarin)- HarmonyOS (ARM64, RISC-V, x86, x64, และ LoongArch)- iOS ((ARMv8-A))- iPadOS (ARMv8-A)- Java- Linux ( Alpha, ARC, ARM, C-Sky, Hexagon, IA-64, LoongArch, m68k, Microblaze, MIPS, Nios II, OpenRISC, PA-RISC, PowerPC, RISC-V, s390, SuperH, SPARC, x86, Xtensa)- macOS x86, ARM (Apple silicon)- Microsoft Windows (IA-32, x86-64, ARM, ARM64)- PlayStation 4 (x86), PlayStation 3 (PowerPC) และ PlayStation Vita (ARM)- Solaris (SPARC, x86)- SPARC- Unix (many platforms since 1969)- Web browsers – mostly compatible with each other, running JavaScript web-apps- Xbox
แพลตฟอร์มต่อไปนี้มีผู้ใช้น้อยหรือเลิกใช้กันไปแล้ว- AmigaOS (m68k), AmigaOS 4 (PowerPC), AROS (x86, PowerPC, m68k), MorphOS (PowerPC)- Atari TOS, MiNT- BSD (many platforms; see NetBSDnet,date=July 2018 for example)- DOS-type systems on the x86: MS-DOS, PC DOS, DR-DOS, FreeDOS- OS/2, eComStation

**อ้างอิง**
หมวดหมู่:แพลตฟอร์มคอมพิวเตอร์
หมวดหมู่:การทำงานร่วมกัน